La civiltati etrusca, discindenti dâ cultura villanoviana, si sviluppau a pàrtiri dû X seculu a.C.. All'èbbica dû regnu di Roma, l'Etruschi esercitaru na nfluenza culturali assai mpurtanti, ô puntu chi l'ùrtimi reghi di Roma, li Tarquini èranu di urìggini etrusca. La civiltati etrusca fu difinitivamenti nglubbata ntâ civiltati rumana â fini di nu longu prucessu di cunquista e assimilazzioni accuminzatu câ cunquista di Veiu ntô 396 a.C. e chi durau pi tuttu lu pirìudu dâ ripùbbrica rumana.